LISA

Arutelu käigus lükati tagasi järgmised muudatusettepanekud, mis kogusid hääletamisel vähemalt veerandi antud häältest (kodukorra artikli 59 lõige 3):

1. Punkt 2.8

Muuta järgmiselt:

Nagu juba tehtud eelkõige maksupoliitikas, (1) Komitee tervitab komitee ka seda, et komisjon on algatanud asjaomase teatisega võtnud initsiatiivi avada arutelu ja selgitada, kuidas arutelu kvalifitseeritud häälteenamusega hääletamise laiendaminese üle ka sotsiaalpoliitika valdkonnas le võiks välja näha ilma ülepeakaela tehtud ettepanekuteta Otsuse tegemine kvalifitseeritud häälteenamusega põhineb kompromissivalmidusel. See eeldab arutelu ja võimaldab pragmaatilisi tulemusi, mis võivad arvesse võtta liidu kui terviku huve. Kvalifitseeritud häälteenamusega hääletamise väljavaade toimib katalüsaatorina leida kompromissideni jõudmise ja kõikide tegutsejate kaasamise kaudu vastuvõetav lahendus kõikidele osalejatele.

Hääletuse tulemus

Poolt : 36 Vastu : 74 Erapooletuid : 2

2. Uus punkt pärast punkti 2.8

Lisada punkti 2.8 järele uus punkt:

Teisest küljest tugineb otsuste tegemisel ühehäälsuse loogika vajadusel säilitada riikide kontroll ELi lepingu asjakohaste sotsiaalpoliitika sätete üle ning vältida riiklike sotsiaalsüsteemide põhielementidesse sekkumist, mille eest vastutavad esmajärjekorras liikmesriigid koos sotsiaalpartneritega.

Hääletuse tulemus

Poolt : 31 Vastu : 82 Erapooletuid : 3

3. Punkt 3.1

Muuta järgmiselt:

Komitee sedastab asjaolu, et praegu on ühtedes ja samades poliitikavaldkondades käibel kas ühehäälset otsust nõudev hääletamine või kvalifitseeritud häälteenamusega hääletamine. Komitee leiab, et ELi lepingu sotsiaalpeatükis sätestatud jaotus kvalifitseeritud häälteenamusega hääletamise ja ühehäälsuse nõude vahel on endiselt asjakohane, kuna see kajastab liikmesriikide riiklike sotsiaalsüsteemide mitmekesisust ja heterogeensust, nt sotsiaalkaitse valdkonnas seoses sotsiaalpartnerite rolli ning tööõiguse ja kollektiivlepingute rolliga. See viib ebavõrdsuseni sotsiaalsete standardite väljatöötamisel ja lünkadeni sotsiaalkaitses.

Hääletuse tulemus

Poolt : 32 Vastu : 74 Erapooletuid : 3

4. Punkt 3.2

Muuta järgmiselt:

Komitee märgib, et olemas on laiaulatuslikud ELi õigusnormid, mis käsitlevad naiste ja meeste võrdõiguslikkuse põhimõtte rakendamist ning võrdset kohtlemist rassilise ning etnilise päritolu alusel jne. See on ELi märkimisväärne saavutus, mis seab siin ka rahvusvahelised standardid. Seejuures kaitstakse ELi õiguse kaudu võrdset kohtlemist usutunnistuse, veendumuste, puuete, vanuse või seksuaalse sättumuse alusel üksnes seoses tööhõive ja elukutsega. Need direktiivid võeti ühehäälselt vastu. Direktiiv, mis keelaks üldise diskrimineerimise liidus, oleks eriti keeruline, mis selgitab pikka menetlust ja aeglaseid edusamme ning seetõttu ei oleks seda ilmselt võimalik saavutada ühehäälset otsust nõudva hääletamisega. Selle kohustuse on aga EL võtnud kestliku arengu tegevuskavas 2030. Seda eesmärki on kinnitatud ka uues strateegilises tegevuskavas 2019-2024. Komitee toetab mittediskrimineerimist käsitleva õigusloome puhul täielikku üleminekut kvalifitseeritud häälteenamusega hääletamisele.

Hääletuse tulemus

Poolt : 31 Vastu : 78 Erapooletuid : 2

5. Punkt 3.4

Välja jätta:

Komitee tunnistab, et töötajate kaitse töölepingu lõpetamisel oli alati asjaomase siseriikliku tööõiguse keskne osa. Komitee leiab aga ka, et EL on vahepeal töötanud välja meetmed, millega kaitsta ohustatud töötajaid, nagu näiteks rasedad naised või osalise tööajaga töötajad. See kõneleb selle poolt, et tagada kogu Euroopas vähemalt ühtne menetlus- ja kaitseõiguste miinimum, et need kaitsemehhanismid liiva ei jookseks. Euroopa sotsiaalõiguste sammas näeb ette vallandatud töötaja õiguse saada teavet, samuti juurdepääsu tõhusale ja erapooletule vaidluste lahendamisele, õiguskaitsevahenditele ning vajadusel kahjuhüvitised. See toetab üleminekut kvalifitseeritud häälteenamusega hääletamisele, et teha võimalikuks asjaomase direktiivi rakendamine.

Hääletuse tulemus

Poolt : 35 Vastu : 77 Erapooletuid : 2

6. Punkt 3.5

Välja jätta:

Komitee rõhutab, et tööandjate ja töötajate huvide esindatuse ja kollektiivse kaitse kindel õiguslik raamistik on muu hulgas ühiskonna ühtekuuluvuse, kvaliteetsete töökohtade loomise ja äriühingute konkurentsivõime jaoks ELis otsustava tähtsusega. Äriühingud siseturul teevad piiriüleselt üha tihedamat koostööd. Äriühingute ja kontsernide suhtes ELis kehtib Euroopa töönõukogusid käsitlev direktiiv, mis võeti vastu tavamenetlusega. Töötajate kaasamist käsitleva ELi õigusloome muudes valdkondades kehtib seevastu ühehäälsuse nõue. EL peab ka siin – kui see on objektiivselt vajalik – kontrollima, kuivõrd antakse kvalifitseeritud häältenamusega hääletades uusi võimalusi sotsiaalpartnerluse tulevikku suunatud kujundamiseks.

Hääletuse tulemus

Poolt : 34 Vastu : 84 Erapooletuid : 2

7. Punkt 3.6

Välja jätta:

Komitee soovitab ELis seaduslikult elavate kolmandate riikide kodanike tööhõivetingimuste osas üleminekut kvalifitseeritud häälteenamusega hääletamisele. ELi ja kolmandate riikide kodanike töötingimused peavad olema omavahel kooskõlas, et mitte kahjustada sotsiaalset ühtekuuluvust.

Hääletuse tulemus

Poolt : 30 Vastu : 85 Erapooletuid : 1

8. Punkt 1.7

Muuta järgmiselt:

Komitee sedastab asjaolu, et praegu on ühtedes ja samades poliitikavaldkondades käibel kas ühehäälset otsust nõudev hääletamine või kvalifitseeritud häälteenamusega hääletamine. See viib ebavõrdsuseni sotsiaalsete standardite väljatöötamisel ja lünkadeni sotsiaalkaitses. Komitee pooldab seetõttu igal juhul mittediskrimineerimisalase õigusloome ning töötajate sotsiaalkindlustust ja -kaitset käsitlevate soovituste jaoks täielikku üleminekut hääletamisele kvalifitseeritud häälteenamusega. Komitee leiab, et ELi lepingu sotsiaalpeatükis sätestatud jaotus kvalifitseeritud häälteenamusega hääletamise ja ühehäälsuse nõude vahel on endiselt asjakohane, kuna see kajastab liikmesriikide riiklike sotsiaalsüsteemide mitmekesisust ja heterogeensust, nt sotsiaalkaitse valdkonnas seoses sotsiaalpartnerite rolli ning tööõiguse ja kollektiivlepingute rolliga.

Hääletuse tulemus

Poolt : 32 Vastu : 74 Erapooletuid : 3

9. Punkt 1.8

Välja jätta:

Komitee osutab sellele, et EL on töötanud välja meetmed, mis kaitsevad ohustatud töötajaid, nagu näiteks rasedad naised või osalise tööajaga töötajad, töösuhte lõpetamisel. Selleks oleks vaja tagada kogu Euroopas ühtne menetlus- ja kaitseõiguste miinimum ja minna üle kvalifitseeritud häälteenamusega hääletamisele.

Hääletuse tulemus

Poolt : 36 Vastu : 81 Erapooletuid : 1

10. Punkt 1.10

Välja jätta:

Komitee soovitab ELis seaduslikult elavate kolmandate riikide kodanike tööhõivetingimuste osas üleminekut kvalifitseeritud häälteenamusega hääletamisele, et vältida ebavõrdset kohtlemist ja tugevdada sotsiaalset ühtekuuluvust.

Hääletuse tulemus

Poolt : 30 Vastu : 85 Erapooletuid : 1

(1) Vt joonealune märkus 1.